前港姐陳庭欣與「有米男友」楊振源拍拖一年愛得高調,圣誕節當日,陳庭欣喺社交平臺高調放閃,聲稱每年12月25日對佢嚟講多咗一份意義,一度令人以為佢宣佈婚訊,原來當日係男友楊振源生日。
日前,楊振源先慶祝完生日,今日即有人嚟「贈慶」。據悉,彩豐行老板與港姐陳庭欣畀人四攬貼街招,包括陳庭欣居住嘅啟晴邨,同多間彩豐行店鋪。
至於街招上有陳庭欣同一女子合照,以及楊振源嘅相,直指呢個女子同楊振源係「狗男女」,又大大隻字寫上「世紀大賤男」,同指楊振源係「二世祖」、「搞朋友、搞同事」。
指陳庭欣係「傻港姐、畀利用」,疑似話楊振源一腳踏兩船,同偷食陳庭欣嘅女性朋友。
記者去到啟晴邨嗰陣,街招已經畀搣走,但就啱啱見到戴住口罩嘅陳庭欣揸車離開,於是上去同佢了解情況,佢見到記者時有啲愕然,陳庭欣話:「我知你想問乜嘢事,但我都要了解嚇先。」
陳庭欣臨走前,仲話:「有乜新情況,我再通知大家啦。」
Like MisshkNews Facebook!不出门也能知天下事~